In nomine sanctæ  individuæ Trinitatis, amen. LUDOVICUS Dei gratiâ Francorum Rex. Ad compescendam prædonum malitiam,  guerrarum assiduitatem quæ longo tempore jam invaluerat, cum armis Burgundiam ingressi, tandem venimus Trenorchium; ubi inter Abbatem fidelem nostrum Letbaudum  monachorum conventum,  homines suos Burgenses invenimus discordiam super consuetudinibus, quæ mortua manus  tallia dicuntur,  super aliis pluribus querelis. Auditâ eorum controversiâ paci intendimus:  ex utrâque parte in sententiam nostram compromiserunt,  in dictum nostrum ac Curiæ nostræ se miserunt. Communicato igitur consilio cum nobili  fideli nostro Umberto Bellijoci Domino,  cæteris qui nobiscum aderant, talem inter eos pacem proloquuti sumus,  fecimus. Mortua manus Abbati  Ecclesiæ in pace remanebit, toto quod à transactis temporibus inde debebatur, burgensibus condonato. Talliam quam singulis annis exigebant, temperavimus hoc modo. Abbas super burgenses nullam deinceps faciet talliam, nisi pro auxilio aut procuratione nostrâ, aut procuratione Domini Papæ, aut alicujus Cardinalium. Si Abbas submonitus fuerit ad Concilium vel ad Curiam Domini Papæ, aut pro incremento Ecclesiæ suæ, aut diminutione deffendendâ Dominum Papam adierit, vel ad nos venerit pro expeditione, aut pro regali nostro recipiendo, aut pro alio negotio nostro vel Ecclesiæ quod fuerit grande: tunc rationabile secundùm qualitatem  quantitatem negotii quæret auxilium,  capiet ab hominibus suis. Si verò pro privato aut quolibet alio negotio suo, aut pro discordiâ inter ipsum  monachos exortâ expensam fecerit,  ad nos vel ad Dominum Papam iverit, nullam pro hoc faciet questam. Communiam, aut commune juramentum non licebit burgensibus facere sine Abbatis  totius Capituli assensu. Collecta quæ in piscariâ ad opus cellerarii coquinæ fieri solet,  sicut fieri solet,  cæteræ antiquæ consuetudines Ecclesiæ salvæ erunt. Cæteræ autem omnes querelæ abhinc retrò inter eos habitæ, prorsùs sunt condonatæ:  hoc modo per manum nostram inter eos est pacificatum. Quod ut ratum permaneat, scribi,  sigillo nostro præcepimus confirmari. Actum Trenorchii, anno Incarnati Verbi M. C. LXXI. Adstantibus in palatio nostro, quorum nomina subscripta sunt,  signa. Signum Comitis THEOBALDI Dapiferi nostri. Signum Matthæi Camerarii. S. Guidonis Buticularii. S. Radulfi Constabularii. Data per manum Hugonis Cancellarii,  Episcopi Suessionensis. Pendet de sex funiculis è serico rubro contextis Regium sigillum inscriptum LUDOVICUS DEI GRATIA FRANCORUM REX, Regémque sedentem exhibens, pleno vultu, cum sceptro liligero in manu sinistrâ.